cyanic-selkie/wikianc huggingface dataset:
Hissi
Ylösruuhka
Ylösruuhkatilassa hissikorit palaavat itsestään sisääntulokerrokseen, jotta rakennukseen saapuvat matkustajat pääsisivät hissiin nopeammin. Ylösruuhkatilaa käytetään tavallisesti silloin, kun ihmiset saapuvat töihin aamulla sekä kun he palaavat töihin lounasajan lopussa. Hissit lähetetään alas yksi kerrallaan yleensä silloin, kun hissin kuormitus ylittää ennalta määritellyn kuorman tai hissin ovi on ollut auki tietyn ajan. Seuraavaksi saapuvan hissin suuntanuoliin voi tulla valo tai hissin näytöllä voidaan kertoa, että kyseinen hissi lähtee seuraavaksi, mikä auttaa hissien käyttäjiä hyödyntämään hissien suurimman mahdollisen kuljetuskyvyn. Osa hissiryhmistä on ohjelmoitu siten, että ainakin yksi kori palaa sisääntulokerrokseen heti vapauduttuaan. Jos rakennuksen hissien kuljetuskyky on riittämätön ja sisäänkäyntikerroksia useita, ylösruuhka voidaan ohjata yhteen sisääntulokerrokseen hissien käytön tehostamiseksi, koska useissa sisääntulokerroksissa pysähtyminen hidastaa hissien kulkua ja pienentää kuljetuskykyä.
Juolukka
Käyttö
Maultaan juolukka on mieto, eikä ole mustikan veroinen siinä suhteessa. Satoisana lajina sitä kannattaa kuitenkin kerätä ja valmistaa tuoremehua survomalla marjat ja lisäämällä vettä ja sokeria. Tuore juoma ei säily kauan. Mehumaijalla saa erinomaista mehua lisäämällä juolukan sekaan esimerkiksi mustikkaa, puolukkaa tai muita marjoja. Juolukan (26,2 mg/100 g) marja sisältää runsaasti C-vitamiinia, jopa moninkertaisesti mustikkaan (7,2 mg/100 g) verrattuna.
Hissi
Köysihisseissä
Kun köysihissijärjestelmässä sattuu sähkökatko, aluksi hissit pysähtyvät. Hissit palaavat yksi kerrallaan katotasoon, avaavat ovensa ja menevät pois päältä. Hissin matkustajille saatetaan tiedottaa näytöllä tai kuulutuksella, että hissi palaa pohjakerrokseen pian. Kun kaikki hissit ovat palanneet katutasoon, järjestelmä valitsee itsestään yhden tai useamman tavalliseen käyttöön otettavan hissin, ja valitut hissit palaavat käyttöön. Varavoimakäyttöön valittuja hissejä voi joissakin järjestelmissä ajaa myös käsikäyttöisesti avaimella. Jumiinjäämisen ehkäisemiseksi järjestelmän havaitessa varavirran olevan lopussa käytössä olevat hissit palaavat pohjakerrokseen tai lähimpään kerrokseen, avaavat ovensa ja sammuvat.
Helsingin kaupungin pelastuslaitos
thumb|[[Helsingin keskuspelastusasema iltahämärässä.]] pienoiskuva|169x169px|Helsingin pelastuslaitoksen tunnus. Helsingin kaupungin pelastuslaitos (tai lyhyemmin Helsingin pelastuslaitos) on Helsingin pelastustoimesta huolehtiva aluepelastuslaitos. Helsingin pelastuslaitos kuuluu Helsingin kaupungin sosiaali-, terveys- ja pelastustoimialaan ja hoitaa Helsingin kaupungin alueen pelastustoimea yhtenä Suomessa toimivista 22 aluepelastuslaitoksesta. Muista pelastuslaitoksista poiketen tämä pelastuslaitos toimii vain yhden kunnan (Helsingin kaupungin) alueella. Helsingin pelastuslaitoksen toiminta on hajautettu Helsingin kaupungin alueelle yhteensä kymmenelle pelastusasemalle. Pelastusasemat sijaitsevat Kalliossa (keskuspelastusasema), Erottajalla, Jätkäsaaressa, Haagassa, Konalassa, Kontulassa, Käpylässä, Malmilla, Mellunkylässä, Herttoniemessä ja Suomenlinnassa. Lisäksi Helsingin pelastuslaitoksella on kolme miehittämätöntä meriasemaa sekä öljyntorjuntavarikko.
Vuoden 2023 alussa Helsingin pelastuslaitos siirtyi sote-uudistuksen myötä kaupunkiympäristön toimialalta uudelle Helsingin kaupungin sosiaali-, terveys- ja pelastustoimialalle.
Shawn Colvin
Ura
Colvin on esiintynyt useiden elokuvien soundtrackeillä mm. Serendipity (Sattumalta) elokuvassa hän esittää kappaleen "When You Know".
Paulo Sérgio Machado
Machado sai 22. marraskuuta 2006 nimityksen São Carlosin piispaksi.
Dominikaaninen tasavalta
Korkokuva ja vesistöt
Maan keskiosia hallitsee Haitin rajalta alkava Cordillera Central. Sen korkein kohta on 3 175 metriin kohoava Pico Duarte, joka on myös koko Karibian korkein vuori. Cordillera Central jatkuu itään Cordillera Orientalina, jonka eteläpuolella on 240 kilometriä pitkä ja 10–40 kilometriä leveä rannikkotasanko. Domininkaanisen tasavallan lounaisosassa ovat puolestaan Sierra de Neiba ja Sierra de Bahoruco sekä niitä erottava Hoya de Enriquillon laakso.
Bertha Benz
Automatka
Lukuun ottamatta joitain pelästyneitä ihmisiä, matka oli kaikin puolin onnistunut. Se toi runsaasti julkisuutta, joka taas poiki heidän yhtiöllensä automobiilien tilauksia, aivan kuten Bertha oli ajatellutkin. Lisäksi pitkän matkan aikana hankitut kokemukset olivat kultaakin arvokkaampia, Karl Benzin suunnitellessa uusia ajoneuvoja ja niihin tehtäviä parannuksia.
Myöhempi elämä
Karl Benz kuoli keuhkokuumeeseen 84-vuotiaana Ladenburgissa, 4. huhtikuuta 1929. Vuonna 1944, 95. syntymäpäivänään Bertha Benzille myönnettiin Karlsruhen Teknisen Yliopiston kunniajäsenyys. Tämä oli ollut hänen miehensä opinahjo ja Karl oli jo aiemmin saanut laitoksen kunniatohtorin arvonimen. Kaksi päivää tämän jälkeen Bertha Benz menehtyi kotonaan Ladenburgissa, jonne he olivat vuonna 1906 yhdessä Karlin ja poikiensa kanssa perustaneet perheyhtiö C. Benz Söhnen.
Dominikaaninen tasavalta
Politiikka
Dominikaaninen tasavalta on presidenttijohtoinen edustuksellinen demokratia. Valta maassa on jaettu kolmelle itsenäiselle taholle: toimeenpano, lainsäädäntö ja oikeuslaitos. Presidentti on valtionpäämies ja hallituksen johtaja. Presidentillä on myös mahdollisuus julistaa poikkeustila, joka antaa hänelle oikeuden valvoa lainsäädäntätahoa ja oikeuslaitosta.
Dominikaanisen tasavallan vaalijärjestelmä synkronoitiin vuoden 2010 päätöksellä, ja vuoden 2016 vaaleissa maahan valittiin presidentti, eduskunta, edustajat Keski-Amerikan parlamenttiin ja kunnallisvaltuustot. Presidentiksi valittiin toistamiseen Danilo Medina. Vaaleissa äänioikeus on kaikilla, jotka ovat täyttäneet 18 vuotta tai naimisissa.
Talous
Dominikaanisen tasavallan talous on Kuuban jälkeen Karibian alueen toiseksi suurin. Maan talous on myös kasvanut tasaisesti 1990-luvun alun jälkeen, ja sen talouskasvu on ollut latinalaisen Amerikan voimakkaimpia. Talouskasvu oli vuonna 2017 4,6 prosenttia, kun se vuonna 2016 oli ollut 6,6 prosenttia.
Dominikaanisen tasavallan talous on suurelta osin riippuvainen Yhdysvaltain tilanteesta, sillä Yhdysvallat on selvästi maan tärkein kauppakumppani. Tärkeimpiä vientituotteita ovat ferronikkeli, raakasokeri, kahvi, kaakao ja kulta.
Kulttuuri
Monipuolinen kulttuuriperintö, jossa on aineksia arawakeilta, espanjalaisilta, afrikkalaisilta ja ranskalaisilta, sekä varhainen itsenäistyminen ovat mahdollistaneet sen, että Dominikaaniseen tasavaltaan on kehittynyt muista Karibian saarista poikkeava kulttuuri. Asukkaat itse näkevät itsensä enemmän latinalaisamerikkalaisina kuin karibialaisina. Eurooppalais-, afrikkalais- ja tainovaikutteet näkyvät selkeimmin ruokakulttuurissa, perherakenteessa, uskonnossa ja musiikissa. Monia tainon kielestä peräisin olevia sanoja ja nimiä käytetään päivittäisessä keskusteluissa, esimerkiksi monista dominikaanilaisista ruoista.
Urheilu
Baseball on maan kulttuurin tärkeimpiä ja kuuluisimpia osia, ja maa tunnetaan joidenkin Major League Baseball -sarjan parhaiden pelaajien kotimaana.
Olympialaisiin Dominikaaninen tasavalta on osallistunut vuodesta 1964 lähtien. Se on saanut kaikkiaan seitsemän mitalia: Pedro Nolasco nyrkkeilystä 1984, Félix Sánchez 400 metrin aidoista 2004 ja 2012, Yulis Mercedes taekwondosta 2008, Félix Díaz nyrkkeilystä samoin 2008, Luguelín Santos 400 metrin juoksusta 2012 ja Luisito Pie taekwondosta 2016.
José Alberto Moura
José Alberto Moura CSS (s. 23. lokakuuta 1943 Ituiutaba) on brasilialainen roomalaiskatolinen arkkipiispa. Hänet vihittiin papiksi 9. tammikuuta 1971 ja nimitettiin Uberlândian hiippakunnan koadjuuttoripiispaksi 18. huhtikuuta 1990. Piispaksi vihkiminen seurasi 14. heinäkuuta. Pääkonsekraattorina toimi Estêvão Cardoso de Avellar, jota avustivat Paulo Sérgio Machado ja Moacyr José Vitti.
Mourasta tuli 23. joulukuuta 1992 Uberlândian piispa. Hänet nimitettiin 7. helmikuuta 2007 Montes Clarosin arkkipiispaksi.
Goran Ivanišević
Ura
Hän ansaitsi urallaan ensimmäistä kertaa suurempaa huomiota vuonna 1990, jolloin hän voitti Boris Beckerin Ranskan avointen ensimmäisellä kierroksella ja eteni lopulta turnauksen puolivälieriin asti. Hän pelasi myös Petr Kordan kanssa Ranskan avointen nelinpelin loppuottelussa, jossa he hävisivät espanjalaisille Sergio Casalille ja Emilio Sánchezille. Muutamaa viikkoa myöhemmin hän selviytyi Wimbledonin tennisturnauksen semifinaaleihin ja kohtasi jälleen Boris Beckerin, joka osoittautui tällä kertaa paremmaksi. Ivanišević voitti vuonna 1990 myös ensimmäisen kaksinpeliturnauksensa Stuttgartissa ja auttoi Jugoslavian joukkuetta voittamaan World Team Cupin.
Vuonna 1996 Ivaniševic voitti viisi kaksinpeliturnausta ja selviytyi toistamiseen Grand Slam Cupin loppuotteluun, jossa hän kohtasi Boris Beckerin. Becker voitti ottelun suoraan kolmessa erässä. Ivanišević teki samana vuonna myös ATP-kiertueen ennätyksen 1477 läpisyötöllään ja voitti Hopman Cupin Iva Majolin parina.
Vuonna 1999 hän oli Jeff Tarangon kanssa häviävänä osapuolena Ranskan avointen nelinpelin loppuottelussa intialaisia Mahesh Bhupathia ja Leander Paesia vastaan. Ivanišević kärsi vuosina 1999, 2000 ja 2001 olkapäävammasta ja hänen maailmanlistan sijoituksensa laski huomattavasti.
Ivanišević voitti ammattilaisurallaan yhteensä 22 kaksinpeliturnausta ja yhdeksän nelinpeliturnausta. Vuonna 2005 hän oli vielä mukana Kroatian Davis Cupin voittaneessa joukkueessa, mutta ei pelannut turnauksessa otteluakaan.
Leo Visser
pienoiskuva|Leo Visser Leendert (Leo) Visser (s. 13. tammikuuta 1966 Haastrechtissä, Alankomaissa) on alankomaalainen entinen pikaluistelija.
Korttipeli
Määritelmä ja ominaispiirteet
Korttipelien suosio perustuu tietynlaisiin ainutlaatuisiin piirteisiin. Kortit ovat pieniä, ne tulevat helposti mukaan ja ovat usein visuaalisesti viehättäviä. Kortit antavat myös mahdollisuuden kehittää monenlaisia erilaisia pelejä, joita lisäksi pystyy pelaamaan jopa 12 pelaajaa kerralla. Lisäksi kortit mahdollistavat pelaamisen useissa joukkueissa. Korttipelit ovat myös nopeatempoisia eikä yhteen pelikertaan yleensä kulu kuin muutamia minuutteja kerrallaan. Tämä mahdollistaa pelaamisen yhteydessä tapahtuvan seurustelun.
Säännöt ja käytännöt
Suurin osa korttipeleistä on kansanpelejä, joten niillä ei ole virallisia maailmanlaajuisia sääntöjä. Monien pelien säännöt vaihtelevat alueittain. Vain todella suosituilla peleillä, joita pelataan klubeilla ja turnauksissa, on kehitetty säännöstö. Bridge on yksi harvoja pelejä, joiden säännöt ovat maailmanlaajuisia. Niitä hallinnoi kansainvälinen bridgeliitto, World Bridge Federation. Vaikka pokeria pelataan sovittujen sääntöjen mukaan kasinoilla ja kansainvälisissä turnauksissa, siitäkin on paikallisesti tuhansia erilaisia variaatioita.
Determinismi
Determinismi modernissa fysiikassa
Kvanttimekaniikka ja erityisesti Kööpenhaminan tulkinta on haastanut determinismin modernissa fysiikassa. Tulkinnan mukaan mittauksissa saatavat tulokset ilmentävät todellisuuden perimmiltään indeterminististä luonnetta. Esimerkiksi Tarja Kallio-Tammisen mukaan ”kvanttimekaniikka ei mahdu Laplacen olettamaan superdeterministiseen ja reduktionistiseen maailmaan”.
Determinismi tietotekniikassa
Jos teoreettiselle Turingin koneelle annetaan riittävän iso ”kupla” eli tarpeeksi muistia ja aikaa, sillä on mahdollista mallintaa mikä tahansa deterministinen prosessi. Teoriassa äärettömällä muistilla ja suoritinteholla myös täysin ei-deterministinen prosessi olisi mallinnettavissa, mutta siihen kuluisi kaikesta huolimatta äärettömästi aikaa. Mikään käytännön tietokone ei voi kuitenkaan saada ääretöntä muistia tai suoritintehoa, eikä sen saamia tuloksia voida tarkastella äärettömän ajan päästä.
Tietokonepelin deterministisyyttä voidaan arvioida siltä pohjalta, montako eri tapaa pelaajalla on ratkaista peli ja selviytyä voittajana tai häviäjänä.
Determinismi salakirjoituksessa
Determinismi on huomioitava seikka myös salakirjoituksessa ja salakirjoituksen murtamisessa sekä tiedon aitouden ja virheettömyyden tarkistamisessa.
Alkoholirikos
Alkoholilain 84 §:n mukaan ''alkoholijuomaa ei saa välittää eikä luovuttaa palkkiota vastaan. Alkoholijuoman välittäminen ja luovuttaminen on kielletty myös ilman palkkiota henkilölle, jolle 37 §:n mukaan ei saa myydä alkoholijuomaa.''
Oikeuskäytäntö Suomessa
Vuonna 2014 alkoholirikoksesta päärikoksena tuomittiin 23 henkilöä, joista 22 sai sakkorangaistuksen ja yksi ehdollista vankeutta. Päiväsakkojen keskilukumäärä oli 39 ja ehdollisen tuomion pituus oli 1,3 kuukautta. Vuonna 2015 alkoholirikoksesta päärikoksena tuomittiin 35 henkilöä, joista 28 sai sakkoa ja seitsemän ehdollista vankeutta. Päiväsakkojen keskilukumäärä oli 30 ja ehdollisten tuomioiden keskipituus oli 3,2 kuukautta.
Telluuri
Telluuri on alkuaine, jonka kemiallinen merkki Te, järjestysluku 52 ja CAS-numero 13494-80-9. Se näyttää tinalta ja muistuttaa kemiallisilta ominaisuuksiltaan seleeniä ja rikkiä. Sitä käytetään pääasiassa metalliseoksissa ja puolijohteissa. Luonnossa telluuri on suhteellisen harvinainen ja esiintyy sulfidimalmeina muun muassa seleenin ja kuparin kanssa. Tunnetaan myös mineraaleja, joissa telluuri esiintyy yhdessä kullan ja hopean kanssa.
Ominaisuudet
thumb|Telluuria Kiteisenä telluuri on hopeanvalkoista ja paljaassa muodossaan metallinhohtoista. Se on haurasta ja helposti murenevaa. Kemialliselta aktiivisuudeltaan telluuri on seleenin kaltainen. Se reagoi ainoastaan väkevien happoliuosten kanssa. Telluurin kanssa työskenteleville saattaa aiheutua pahanhajuinen hengitys.
Woluwe-Saint-Pierre
Woluwe-Saint-Pierressä sijaitsee suuri määrä muiden valtioiden lähetystöjä ja siellä sijaitsee muun muassa Naton päämaja.
Leningradin rintama
Leningradin rintama oli puna-armeijan toisen maailmansodan rintama, joka perustettiin 27. elokuuta 1941, kun Pohjoinen rintama jaettiin Leningradin ja Karjalan rintamiksi. 24. heinäkuuta 1945 siitä muodostettiin Leningradin sotilaspiiri.
Jokijärvi (Taivalkoski)
Jokijärvi toimi vuosina 1868–1884 omana kuntanaan. Jokijärven Hiltukankaalla sijaitsi myös Taivalkosken ensimmäinen kirkko vuodesta 1847 vuoteen 1877, jolloin se siirrettiin nykyiselle paikalle Taivalkosken kirkonkylälle.
Saif Saaeed Shaheen
Saif Saaeed Shaheen (s. 15. lokakuuta 1982) on kenialaissyntyinen kalenjin-heimoon kuuluva juoksija, jonka päälajina on estejuoksu. Hän edustaa nykyisin Qataria.
Puolanka-Pirtti
Puolanka-Pirtti on Puolangan kunnan ylläpitämä kotiseutumuseo. Nykyiselle paikalleen talo on siirretty Lylykylän Pellonpäästä, jossa sitä asuttivat veljekset Heikki ja Lauri Oikarinen. Talon historia on ollut vaiherikas, koska siinä on toiminut Lylykylän koulu vuosina 1931–1938, asuntola ja posti. Pihapiirissä on myös kaksi aittaa ja vesipasa katoksineen. Varsinaiset näyttelytilat ovat pirtissä, kahdessa kamarissa ja eteisvälikössä. Perinteisen talonpoikaisesineistön lisäksi näyttelyssä on puusuksen valmistukseen käytettyjä työkaluja. Suksiteollisuus olikin tärkeä elinkeino Puolangalla 1800–1900-lukujen taitteessa.
Salatut elämät
Tekeminen
Sarjan tuotanto työllistää kokopäiväisesti noin 100 ihmistä. Sarjassa oli vieraillut lähes 6 000 avustajaa vuoteen 2016 mennessä.
Musiikki ja tunnus
thumb|Tunnus vuosina 1999–2001 Sarjan tunnusmusiikkina on toiminut sen alusta alkaen Åsa Schmalenbachin säveltämä ja Jörgen Ringqvistin sanoittama ”Jag vill” -kappale, jonka Jiri Nikkinen suomensi Anna Hanskille, hänen vuonna 1999 julkaistulle Minä tahdon sinut -albumille nimellä ”Tunteisiin”. Salattujen elämien tuotantoyhtiö etsi syksyllä 1998 esittäjää löytämälleen ”Jag vill” -kappaleelle ja silloisen BMG Finland -levy-yhtiön tuotantopäällikkö Asko Kallonen ehdotti esittäjäksi Anna Hanskia, joka oli tuolloin tekemässä uutta albumiaan.
Marraskuusta 2014 esitetyistä jaksoista lähtien sarjassa siirryttiin käyttämään ruotsalaisen Epidemic Soundin katalogimusiikkia. Tammikuun 2017 jaksoista lähtien musiikkia laajennettiin käyttämään myös Universal Publishing Production Musicin katalogista. Samantyyppistä katalogimusiikkia käytetään myös muissa suomalaisten televisiokanavien ohjelmissa.
Kohut sarjan ympärillä
Maaliskuussa 2000 Suomen kristillisen liiton (nyk. Suomen Kristillisdemokraatit) Kuopion piiri halusi Salatut elämät pois televisiosta, sillä sarjassa käsitellyt aiheet, kuten nuorten huumeiden käyttö, alaikäisen tytön abortti, äitipuolen ja pojan seksisuhde ja miehen homosuhde, olivat liiton mielestä kristillisten perhearvojen vastaisia. Liitto ehdotti sarjan silloisen sponsorin Tradekan kansalaisboikotoimista. Tradekan silloinen toimitusjohtaja ei kuitenkaan huolestunut boikotointikehotuksesta ja yhtiö jatkoi sarjan sponsorina.
Lääketieteellinen Aikakauskirja Duodecim
Lääketieteellinen Aikakauskirja Duodecim on lääketieteellinen julkaisusarja, jota julkaisee ja kustantaa Suomalainen Lääkäriseura Duodecim. Sen ensimmäinen numero ilmestyi vuonna 1885. Lehden pääasiallisena tehtävänä on lääkäreiden ja lääketieteen opiskelijoiden tieteellinen ja ammatillinen täydennyskoulutus.
Jenny Thompson
Jennifer Elisabeth "Jenny" Thompson (s. 26. helmikuuta 1973 Dover, New Hampshire, Yhdysvallat) on yksi olympiahistorian menestyksekkäimmistä urheilijoista. Hän voitti uinnissa yhteensä 12 mitalia: 8 kultaa, 3 hopeaa ja yhden pronssin. Thompson edusti maatansa vuosien 1992, 1996, 2000 ja 2004 kesäolympialaisissa.
Shanghainkiina
Konsonantit
Konsonanteista vain [ŋ] ja [ʔ] voivat päättää tavun, muut konsonantit esiintyvät vain tavun alussa.
Vokaalit
Vokaaleista [i], [u] ja [y] muodostavat diftongeja muiden vokaaleiden kanssa.
A. E. Wilder-Smith
Arthur Ernest Wilder-Smith (1915–1995), joka tunnetaan paremmin A. E. Wilder-Smithinä, oli englantilais-sveitsiläinen kreationisti ja kemisti.
Passchendaelen taistelu
Suurhyökkäys Ypresissä
Varsinainen hyökkäys, ”Ypresin kolmas taistelu”, käynnistyi 31. heinäkuuta. Britit etenivät aluksi hyvin, mutta 2. elokuuta satoi rankasti ja maa muuttui liejuksi. Britit olivat edenneet kolme kilometriä, ja saksalaiset tehneet monia vastahyökkäyksiä. Britit pysäyttivät hyökkäyksen pariksi viikoksi. 16.–18. elokuuta alkoi eteneminen, lieju ei ollut kuivunut, ja saksalaiset panivat kovasti vastaan. Langemarkin kylän lähellä edettiin vain 200 metriä.
Francisco de Campos Barreto
Francisco de Campos Barreto (28. maaliskuuta 1877 Campinas – 22. elokuuta 1941) oli brasilialainen roomalaiskatolinen piispa. Hänet vihittiin papiksi São Paulon hiippakuntaan 22. joulukuuta 1900 ja nimitettiin Pelotasin hiippakunnan johtoon 12. toukokuuta 1911. Piispaksi vihkiminen seurasi 27. elokuuta. Pääkonsekraattorina toimi João Batista Corrêa Nery, jota avustivat Sebastião Leme da Silveira Cintra ja Antônio Augusto de Assis. De Campos Barreto asetettiin virkaansa 22. lokakuuta.
Simijärvi
Maantiede
Simijärvi (82.002.1.031) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Suomenlahden päävesistössä (82). Simijärvi sijaitsee Fiskarsinjoen alueen keskiosassa ja se on neljänneksi laajin alueen 76:sta vähintään hehtaarin laajuisesta vakavedestä.
Louis Frémaux
Louis Frémaux opiskeli ennen toista maailmansotaa ja sen aikana Valenciennesin konservatoriossa mutta hänen osallistumisensa vastarintaliikkeeseen häiritsi opintoja. Vuosina 1945–1946 hän palveli Vietnamissa muukalaislegioonassa kapteenina, jonka jälkeen hän jatkoi opintojaan Pariisin konservatoriossa opettajanaan Louis Fourestier. Vuonna 1954 hänet kuitenkin kutsuttiin takaisin muukalaislegioonaan ja lähettiin Algeriaan. Monacon prinssi Rainier halusi hänet johtamaan Monte-Carlon filharmonista orkesteria ja sai järjestettyä hänelle vapautuksen. Frémaux aloitti vuonna 1956 Monte-Carlon filharmonisen orkesterin johtajana ja jatkoi vuoteen 1965 asti.
Mauro
Mauro on muun muassa seuraavien henkilöiden sukunimi:
Frendit
Katsaus tuotantokausiin
Neljännellä tuotantokaudella Ross ja Rachel päätyvät hetkeksi yhteen, mutta Ross väittää edelleen heidän olleen tauolla, kun hän makasi toisen naisen kanssa. Joey tapailee näyttelijä Kathya, johon myös Chandler rakastuu. Phoebesta tulee sijaissynnyttäjä hänen veljensä ja hänen vaimonsa Alicen (Debra Jo Rupp) lapsille. Monica ja Rachel joutuvat vaihtamaan asuntoaan Joeyn ja Chandlerin kanssa hävittyään vedon, mutta onnistuvat saamaan asunnon takaisin suutelemalla minuutin toisiaan. Ross alkaa tapailla englantilaista Emilya (Helen Baxendale) ja tuotantokauden lopussa heidän häitään juhlitaan Lontoossa. Chandler ja Monica makaavat yhdessä ja Rachel ilmaantuu Rossin ja Emilyn häihin. Alttarilla, morsiamen ja häävieraiden järkytykseksi, Ross sanoo Emilyn sijasta Rachelin nimen.
Roolitus
thumb|upright|Tuottajat halusivat Rachelin roolin [[Courteney Coxille; Cox päätyi kuitenkin näyttelemään Monicaa.]] Kun kävi ilmeiseksi, että projekti oli NBC:n suosiossa, Littlefield sai useita puhelinsoittoja eri agenteilta, jotka halusivat asiakkaansa osaksi sarjaa. Koe-esiintymiset järjestettiin New Yorkissa ja Los Angelesissa. Roolittajat valitsivat tuhannesta hakijasta 75 jatkoon. He, jotka kutsuttiin takaisin, pääsivät esiintymään Cranen, Kauffmanin ja Brightin eteen uudelleen. Lopulta useista varteenotettavista ehdokkaista jokaiseen rooliin oli ehdolla kolme tai neljä näyttelijää, jotka pääsivät esiintymään Les Moonvesille, joka toimi tuolloin Warner Bros. -yhtiön johtoportaassa.
Ad-Aware
Yrityksen nimi on nykyään Adaware, ja sen pääkonttori on Kanadassa Montrealissa. Ohjelmasta on huhtikuussa 2018 olemassa versio 12.
Trans-Europa Express
Trans-Europa Express on Kraftwerkin albumi, joka julkaistiin vuonna 1977.
Tämä on yksi kolmesta Kraftwerkin albumista, jotka valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Muut ovat Autobahn (1974) ja Die Mensch-Maschine (1978).
Viinistä viiniin
Viinistä viiniin – viininystävän vuosikirja on vuodesta 1998 julkaistu suomalainen vuosikirja, jossa esitellään Suomessa saatavilla olevia viinejä. Sitä on alusta alkaen kirjoittanut ja toimittanut Juha Berglund, vuodesta 2003 yhdessä Antti Rinta-Huumon kanssa. He ovat Viinilehden asiantuntijoita ja Berglund myös sen perustaja. Vuosikirjaa julkaisee Otava.
Merenkulun almanakka
1767–1959
Vuodesta 1896 lähtien varsinaisen The Nautical Almanacin ensimmäinen osa, joka sisälsi meren­kulussa tarvittavat tähti­tieteelliset tiedot, julkaistiin myös erillisenä painoksena seuraavilla nimikkeillä:
1960–1980
Vuoden 1960 julkaisusta lähtien brittiläisen ja amerikkalaisen julkaisun tiedot yhtenäistettiin. Se julkaistiin Isossa-Britanniassa nimikkeellä The Astronomical Ephemeris, ja sen ensimmäinen osa myös erillisenä painoksena, jonka nimenä oli nyt lyhyesti The Nautical Almanac. Yhdys­valloissa se julkaistiin edelleen nimikkeellä The American Ephemeris and Nautical Almanac, mutta sisällöltään ja ulko­asultaan se oli alku­sivujaan lukuun ottamatta yhtäläinen brittiläisen kanssa.
Vuodesta 1960 lähtien The Astronomical Ephemeris ilmoitti efemeriditaulukoissaan ajat efemeridi­ajan eikä enää keski­aurinko­ajan mukaan. Sitä vastoin meren­kulkijoille tarkoitettu The Nautical Almanac ilmoitti ne edelleen keski­aurinko­ajan mukaan.
Muita julkaisuja
Yhdysvaltojen ja Ison-Britannian julkaisena Air Almanac sisältää taulukot tähti­taivaan koordinaateista 10 minuutin välein ja on tarkoitettu lento­suunnistukseen. Sokkia-yhtiön vuotuinen Celestial Observation Handbook and Ephemeris taulukoi Auringon ja yhdeksän tähden päivittäiset tähti­tieteelliset koordinaatit kaari­sekunnin kymmenes­osan tarkkuudella. Se julkaistiin viimeksi vuodelle 2008.
Indeterminismi
Satunnaisuusopin peruspuutteena on, että miksi jotkin tapahtumat voi selittää etsimällä syitä ja syiden syitä kenties aina ensimmäiseen liikkumattomaan saakka esim. alkuräjähdykseen tai Jumalaan, mutta joidenkin luonnontapahtumien kohdalla täytyy vain pysähtyä.
José Fernandes Veloso
Fernandes Veloso sai 26. marraskuuta 1981 nimityksen Petrópolisin koadjuuttoripiispaksi, ja 15. helmikuuta 1984 hänestä tuli sen piispa. Hän jäi eläkkeelle 15. marraskuuta 1995.
Suggestopedinen kielenopetus
Ongelmat
Ongelmana on edelleenkin opettajien koulutus, sillä vain harvat hankkivat itselleen tarvittavan pätevyyden opetukseen. Toisaalta kielenopetuksessa on tapahtunut paljon kehitystä myös ns. konventionaalisen opetuksen menetelmien suhteen. Suggestopediasta on tavallaan tullut eräänlainen osa jokapäiväistä ja perinteistä opetusta.
Indeterminismi
Tahdonvapaus
Reduktionististen teorioiden osa-alueita voi kuvata mm. kolmella alakäsitteellä: behavioristinen, tietokonemetafora ja konnektionistinen. Behavioristisessa näkökannassa lähtökohtana on, että psyykkiset prosessit ilmenevät ulkoisessa käyttäytymisessä. Sen keskeisiä ongelmia on, että yksi ja sama stimulus tuottaa erilaisia reaktioita, eikä siihen näytä olevan erityistä havaittavaa syytä.
Ihmismielen toimintaperiaatteiden vertaaminen koneeseen ei ole uusi ilmiö. Antiikista lähtien tietoisuuden toimintaa on verrattu katapulttiin, väkipyörästöön, paineilmalaitteistoon ja teollisen aikakauden alussa sorvin kaltaisiin koneisiin, aina kulloisenkin uutuuden innoittamana. Uusimpien joukossa vertailujen saralla on tietoisuuden vertaaminen kvanttitietokoneen toimintaan. Vertauskuvat ovat aina osoittautuneet hatariksi, ja niin on käymässä myös tietokonemetaforalle.
Taivaanekvaattori
thumb|right|Taivaanekvaattori ja ekliptika
Katso myös
Äquator
Kvarnbyån
Kvarnbyån on pieni joki Pohjassa Raaseporissa Länsi-Uudellamaalla. Se alkaa Finnsjönista ja kulkee kohti etelää Degersjöniin.
Kvarnbyån virtaa lehtipuuvaltaisen metsän keskellä. Pudotuskorkeus Finnsjön ja Degersjön välillä on yli seitsemän metriä. Runsaan kilometrin mittaisen joen varrella on lukuisia koskia. Joen leveys on viidestä seitsemään metriä. Joessa on runsaasti taimenta, sen kanta on alueella rauhoitettu. Enimmän osan kalastuskaudesta Kvarnbyån on kirkasvetistä.
Julkula
Alueen palveluihin kuuluu päiväkoti, esikoulu, nuorisotalo, K-market, pienvenesatama, pub-ravintola, kotileipomo, kampaamo ja Julkulan sairaala. Julkula sijaitsee Kallaveden rannalla ja sillä on Puijon alueelle ominaiset erinomaiset ulkoiluliikuntamahdollisuudet.
Suomisen perhe
thumb|right|Suomisen perhettä esitetään radiossa vuonna 1946. Vasemmalta Eila Teikko, Elsa Turakainen, Lasse Pöysti, Maire Suvanto ja Eine Laine. Suomisen perhe on vuosina 1938–1958 tehty radion kuunnelmasarja. Sarjan pohjalta tehtiin myös kuusi elokuvaa vuosina 1941–1945 ja 1959.
Elokuvaversioissa perheen isää Väinö Suomista näytteli Yrjö Tuominen, äitiä Aino Suomista Elsa Turakainen ja lapsia Lasse Pöysti (Olli), Maire Suvanto (Pipsa) ja Sirkka Sipilä (Elina). Elokuvissa näytteli kotiapulaista Hilda Männistöä Siiri Angerkoski. Väinön äidin Sofia Suomisen osaa näytteli Eine Laine. Suomisen perheen Elinaa ei ollut elokuvissa Suomisen Olli yllättää ja Taas tapaamme Suomisen perheen, eikä perheen isää, jonka näyttelijä Yrjö Tuominen kuoli vuonna 1946, elokuvassa Taas tapaamme Suomisen perheen. Toinen Suomisen perhe -sarjan käsikirjoittajista, Elsa Soini, kuoli vuonna 1952 ja Taas tapaamme Suomisen perheen -elokuvan käsikirjoitti Seere Salminen yksin. Kuunnelmissa näyttelijät olivat muutoin samat, mutta vuosina 1938–1941, ennen ensimmäistä elokuvaa, Pipsaa ja Ollia esittivät Irja ja Arvo Kuusla. Perheen isä Väinö Suominen henkilöityi Yrjö Tuomiseen niin vahvasti, että Tuomisen kuoltua kuunnelmiin ei otettu hänen tilalleen uutta näyttelijää, vaan isä poistui sarjasta. Tuomisen hautajaispäivänä 25. lokakuuta 1946 radiossa esitettiin Suomisen perhe -sarjasta jakso Kun isä on poissa.
Jouni Seistamo
Seistamo edusti koko SM-sarja uransa Tapparaa vuosina 1957–1967. Seistamo saavutti seitsemän mitalia, joista kultaisia oli kolme. Seistamo toimi joukkueen kapteenina kauden 1966–67. Seistamo pelasi maajoukkueessa neljät MM-kilpailut ja kahdet olympialaiset. Yhteensä hänelle kertyi 88 maaottelusta pisteet 27+8.
Ester Toivonen
Miss Eurooppa 1934
Teini-ikäisenä Ester oli haminalaisen Brandt-muotiliikkeen kesäapulaisena, muttei osoittautunut tehtävässä järin taitavaksi. Hän muutti 16-vuotiaana kummitätinsä luo Helsinkiin, missä hän sai toimistotyötä Hankkijalta. Myöhemmin hän siirtyi myyjäksi Elantoon. Munkkiniemen Golf-kasinon omistaja kannusti Toivosta osallistumaan Miss Suomi -kilpailuun vuonna 1933. Kauneuskilpailuehdotukseen alkuun vastahakoisesti suhtautunut Toivonen tuli, näki ja voitti. Hän ei pitänyt seuranneesta julkisuudesta ja palasi joksikin aikaa Haminaan. Kun Toivosen saippuamainoskuva päätyi Miss Eurooppa -kilpailun järjestäjän käsiin, hän otti Toivoseen yhteyttä ja pyysi tätä kilpailuihin mukaan. Halu nähdä Eurooppaa oli Toivosen keskeinen motiivi kisoihin osallistumiselle: hän sai matkustaa Ranskaan ja Englantiin. Loppukilpailu järjestettiin Hastingsissä Englannin kaakkoisrannikolla. Toivonen vei voiton ja isot elokuvayhtiöt Yhdysvalloissa ja Saksassa kiinnostuivat hänestä; tuore kauneuskuningatar kuitenkin torjui filmituottajien kosiskelut.
Uskonkriisi (romaani)
Uskonkriisi on kirkkopoliittinen toimenpide David Eddingsin kirjasarjoissa Eleniumin taru ja Tamulin taru.
Tarinoiden aikana uskonkriisi julistetaan kahdesti: ensin silloin kun Chyrellos joutuu zemokkihyökkäyksen kohteeksi. Näin estetään Anniasin valinta päämieheksi ja hyökkäys torjutaan.
GTi Tuning Car Show
GTi Tuning Car Show on Suomessa järjestettävä autonäyttely, joka on erikoistunut tuunattujen autojen esittämiseen. GTi Tuning Car Show’n järjestää GTi-Magazine American Car Show’n yhteydessä.
Komun rautatieasema
Komun rautatieasema (lyh. Kom) sijaitsee Pyhäjärvellä Iisalmi–Ylivieska-radalla. Junaliikenne Iisalmesta Komuun ja Pyhäsalmella alkoi vuonna 1925 ja vielä samana vuonna Ylivieskaan asti. Rataosuus on suunniteltu sähköistettäväksi vuosina 2021-2023.
Komun rautatieasemaan liittyvän teoksen "... ja seuraavana Komu" on kirjoittanut pyhäjärvinen Eero Komu.
Martti Vainio (täsmennyssivu)
Martti Vainio -nimisiä henkilöitä ovat:
Elsa Turakainen
Elsa Mercedes Turakainen oli suomalainen näyttelijä. Hän teki huomattavan uran Helsingin Kansanteatterissa, joka alkoi vuonna 1965 toimia nimellä Helsingin kaupunginteatteri. Niin teattereissa kuin valkokankaillakin Turakainen saavutti taiteellisia voittoja tiheä­tunnelmaisissa, dramaattisissa rooleissa kuten myös tulkinnoissaan koomisista ”kansan­nais­tyypeistä”. Eräitä rooleja hän näytteli sekä puhe­teatterissa että elo­kuvissa. Niitä on muun muassa professorskan osa teoksessa Ruma Elsa.
Elo­kuva­taiteessa Turakainen – ystävien kesken ”Turri” – tunnettiin varsinkin lukuisista äiti-rooleistaan. Aikakirjoihin ovat jääneet eritoten Aino Suominen eli Suomisen perhe -elo­kuva­sarjan äiti ja jyhkeän matriarkaalinen Loviisa Edvin Laineen ohjaamissa Niskavuori-elo­kuvissa. Näyttämö­taiteessa Turakainen painotti inhimillisen yhteyden mahtia, ja hänen näyttelijän­työtään luonnehdittiin groteskin parodiseksi. Elo­kuvissa hänen roolinsa vaihtelivat äiti­hahmoista iloisiin kaupunkilais­rouviin ja akka­tyyppeihin. Hänet palkittiin Pro Finlandia -mitalilla vuonna 1955.
Helsingin Kansanteatterin kausi
Turakainen aloitti 1937 työnsä Helsingin Kansanteatterissa, josta hän jäi eläkkeelle 1974. Sinä aikana teatterin nimi vaihtui ensin Kansanteatteri-Työväenteatteriksi ja myöhemmin Helsingin kaupunginteatteriksi. Pää­kaupunkilais­teatterissa Turakaisella oli pääosat muun muassa Hella Wuoli­joen näytelmissä Justiina ja Vihreä kulta. Näytelmässä Tulitikkuja lainaamassa hän tulkitsi Ihalaisen emännän osan. Lisäksi Turakaisen taiteellisiin saavutuksiin kuuluivat kuningatar Gertrude näytelmässä Hamlet ja Markurellien perheen rouva Markurell, jota on luonnehdittu yhdeksi hänen parhaista suorituksistaan. Komediassa Ruma Elsa hän teki onnistuneen tulkinnan lemmen­kipeästä professorin leskestä vasta­näyttelijänään Arvo Lehesmaa.
Tragediennena Turakainen saavutti voiton muun muassa Franz Grillparzerin runo­muotoisessa näytelmässä Meren ja lemmen aallot, jossa hän näytteli maallisen ja taivaallisen välissä taisteluaan käyvää papitar Heroa. August Strindbergin Aave­sonaatissa Turakainen näytteli muumiota ja Lauri Kokkosen näytelmässä Laahus hän puolestaan tulkitsi verevän kukka­kauppiaan roolin. Niska­vuoren Loviisa-emäntää Turakainen esitti näytelmissä Niska­vuoren Heta ja Entäs nyt, Niskavuori.
Turakaisen näyttämö­tehtäviä olivat edellä mainittujen ohella muun muassa:
Bridgetown
Bridgetownin perustivat britit vuonna 1628. Siitä tuli merkittävä kauppasatama, jonka kautta kulki sekä orjia että tavaraa. Sillä on merkittävä rooli myös brittiläisen imperiumin leviämisessä alueella.
Bridgetownin krikettistadion on yksi Karibian alueen hienoimmista. Stadion uusittiin vuoden 2007 maailmancupia varten. Vuonna 2007 kriketin maailmancupin loppuottelu pelattiin Bridgetownissa.
Historiallinen Bridgetown ja sen varuskunta, Garrison Historic Area, on Unescon maailmanperintökohde vuodesta 2011.
Fazle Hasan Abed
Shellistä kansalaisjärjestöjohtajaksi
Abed erosi vuonna 1971 ja perusti seuraavana vuonna BRAC-nimisen järjestön. Sen tehtävänä oli lopulta edistää maaseudun köyhien elinoloja. Se jakoi ensin katastrofiapua ja alkoi sitten keskittyä pitkäkestoisiin kehitysprojekteihin. Abel halusi heti alusta painottaa nälän ja köyhyyden vähentäisessä niiden taustalla olevien yhteiskunnallisten ja taloudellisten olojen tutkimista.
Einar Meister
Einar Meister (s. 10. lokakuuta 1957 ) on puheteknologian kehittäjä Tallinnan teknillisessä yliopistossa. Hänellä on määräaikainen kieliteknologian professuuri Itä-Suomen yliopistossa 2018 eteenpäin.
Borgbyträsket
Vesireitti Seljänalasesta etelään kohti Suomenlahtea (linnuntietä noin 10 km):
S&P Global Ratings
Pitkän aikavälin luokitus
Sijoituskelvottomat (myös nimellä roskalainat)
Mangostani
Mangostanipuu kasvaa 6–25 metriä korkeaksi. Sen kaarna on tummanruskea, lähes musta, ja hilseilee tihkuen kellertävää maitiaisnestettä. Nahkeat, soikeat tummanvihreät lehdet kasvavat vuoroittain. Niistä tulee 10 cm pitkiä. Uudet lehdet ovat punertavia. Mehevät kukat ovat noin 5 cm leveitä ja oranssinsävyisiä.
Jumalainen näytelmä
Helvetti
Helvetin portin yläpuolelle kirjoitettu lause ”Ken tästä käy, saa kaiken toivon heittää” on kirjan tunnetuin ja usein siteerattu fraasi. Portista astuttuaan Dante kohtaa joukon sieluja, jotka ajavat takaa ilmassa liehuvaa lippua, samalla kun paarmat ja ampiaiset pistelevät heitä, ja heidän jalanjäljistään nousee matoja. Nämä ovat pelkureita ja puolueettomia. Sieluja, joita ei taivaaseen voi laskea, ettei himmenisi sen kirkkaus, mutta helvettiinkään heitä ei voi sijoittaa, etteivät saisi syntiset kunniaa. Pelkureiden jälkeen Dante ja Vergilius saapuvat Akheron-virran rannalle, missä lautturi Kharon kuljettaa sielut varsinaiseen helvettiin kuulemaan tuomionsa manalan tuomari Minokselta.
Marcus Collin
Marcus Collin suosi aiheiden suhteen ihmisfiguureja, jotka olivat osa suurempaa joukkoa. Teokset olivat usein humoristisia pilkkaamatta yksityisen ihmisen heikkoutta. Collinin teokset olivat usein välähdyksiä jostakin sosiaalisesta tilanteesta.
Jumalainen näytelmä
Helvetti
pienoiskuva|pysty|Kuudennessa piirissä [[Kerettiläisyys|kerettiläiset makaavat tulisissa haudoissa.]] 6. piiri: kerettiläiset. Harhaoppiset makaavat tulisissa haudoissa. Harhaoppisuus kuuluu väkivallan synteihin, sillä se on lähes kuin väkivaltaa Jumalaa kohtaan.
pienoiskuva|pysty|Kahdeksannessa piirissä vilppiin neuvojat palavat soihtuina.
Suomennos
Jumalainen näytelmä on suomennettu kahdesti. Eino Leinon käännös julkaistiin kolmessa osassa 1912–1914, Elina Vaaran vuonna 1963.
Harmonia (musiikki)
Harmoniaoppi eli sointuoppi on oppi soinnuista, niiden käytöstä ja musiikin harmonisista tapahtumista. Harmoniaoppi on musiikinteorian osa, joka jakautuu sointuoppiin ja soinnutusoppiin. Se voi olla joko teoreettista tai käytännöllistä. Teoreettisen perustan harmoniaopille muodostaa näkemys konsonanssista ja dissonanssista.
Guillem Vives
Guillem Vives Torrent (s. 16. kesäkuuta 1993 Barcelona) on espanjalainen koripalloilija, joka pelaa pelintekijän pelipaikkaa.
Nappa
Napan eteläosan läpi kulkee Lahden ja Kouvolan välinen rautatie. Napan pienalue rajautuu entiseen kunnanrajaan Valtatie 6:n itä- ja pohjoispuolella rautatien ja Kymijoen välillä ja Kymijoella sekä Ahkojaan pienalueen eteläpuolella. Toisen tiedon mukaan Nappa on saanut nimensä Nappalin-nimisestä lautturista, joka liikennöi Kymijoella nykyisen Napan kohdalla ennen siltojen rakentamista ja Lauttarannan (Vilppula) lauttaa.
Degersjön
Maantiede
Vesireitti Seljänalasesta etelään kohti Suomenlahtea (linnuntietä noin 10 km):
Aleksis Kiven katu (Tampere)
Rakennuksia
Rakennukset luetellaan kadun pohjoispäästä alkaen.
Belmopan
Ilmasto
Belmopanissa on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa ja sateista, mutta keväisin on parin kuukauden mittainen kuiva kausi. Vuoden keskilämpötila on noin 25 °C ja keskimääräinen sademäärä 2 000 millimetriä. Toukokuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 22 °C. Sateisin kuukausi on heinäkuu, jolloin sataa keskimäärin noin 320 millimetriä. Huhtikuu puolestaan on kuivin kuukausi. Silloin keskimääräinen sadanta on 49 millimetriä. Päivisin on kuuma, mutta öisin on viileää.
Historia
Hurrikaani Hattien tehtyä pahoja tuhoja Belize Cityyn vuonna 1961 Belmopan valittiin maan uudeksi pääkaupungiksi, kun maa oli vielä Yhdistyneen kuningaskunnan vallan alla. Paikka valittiin riittävän kaukaa rannikolta, jotta tulvien aiheuttamat vahingot vältettäisiin. Kaupungin sijainnin valinnassa otettiin huomioon myös maasto. Belmopanin rakentaminen alkoi vuonna 1966 Yhdistyneen kuningaskunnan tuella. Pääkaupungin asema virallistui vuonna 1970, jolloin myös maan hallitus muutti Belmopaniin rakentamisen ensimmäisen vaiheen valmistuessa. Asuntojen rakentaminen jatkui vielä 1970-luvulla.
Golden Gate Bridge
Golden Gate Bridge, Golden Gaten silta, on riippusilta Kaliforniassa, Yhdysvalloissa. Silta yhdistää San Franciscon kaupungin ja piirikunnan Marinin piirikuntaan. Sen kokonaispituus on 2 737 metriä, leveys 27 metriä ja pylonien korkeus 227 metriä merenpinnasta ja 152 metriä sillan kannesta. Sillan rakentamiseen on käytetty yli 100 000 kilometriä teräsvaijeria. Sen pääsuunnittelija on Joseph B. Strauss. Silta valmistui vuonna 1937 ja sen rakentaminen maksoi kokonaisuudessaan noin 35 miljoonaa dollaria. Sen väri on tumma punaoranssi. Golden Gaten silta on yksi maailman kuuluisimmista silloista, San Franciscon tunnusmerkki ja suosittu turistikohde.
Yleistietoa
thumb|left|Näkymä sillalle pohjoispäästä. thumb|Golden Gaten silta yöllä yläviistosta kuvattuna. Taustalla San Franciscon valot. Golden Gaten silta ylittää Golden Gaten salmen, joka yhdistää San Franciscon lahden Tyyneenmereen. Silta rakennettiin Yhdysvaltojen suuren laman aikoihin yhdistämään San Franciscon kaupunki ja Marinin piirikunta. Valmistuessaan silta oli pisin riippusilta koko maailmassa. Silta on maalattu ympäristöön sopivasti oranssin väriseksi ja on 1900-luvun art deco -tyyliä.
Historiaa
Huolimatta epäilyistä ja huonoista sääolosuhteista, Golden Gaten silta saatiin kuitenkin rakennettua valmiiksi 27. toukokuuta 1937, neljän ja puolen vuoden rakennustyön jälkeen. Helppo sitä ei ollut rakentaa, sillä yksitoista rakennusmiestä sai surmansa onnettomuuksissa siltaa tehdessään. Golden Gaten silta avattiin liikenteelle kaksi päivää sen valmistumisen jälkeen.
Emil Pekkanen
Emil Pekkanen (21. kesäkuuta 1894, Inkeri – 1962) oli varatuomari ja heimoaktivisti. Hänen vanhempansa olivat Johannes Pekkanen ja Karoliina Pekkanen. Hän oli naimisissa Alfhild Pekkasen (o.s. Forstadius) kanssa. Pekkanen toimi Inkerin Liiton johtokunnassa.
Jatkosodassa
Pekkanen toimi 5.6.1943 – 5.11.1943 Sotavankien järjestelyleiri n:o 2:n päällikkönä. Toukokuussa 1943 leirin tuleva komentaja Pekkanen luovutti päämajalle kenraalimajuri Selim Isaksonin kanssa tekemänsä selostuksen, jossa kuvattiin sotavankikomppanioiden tekemät vankisurmat ja niiden peittelemiseksi tehdyt pöytäkirjaväärennökset. Selvityksessä syytettiin Eero Neroa vähintään 51 sotavangin ampumisesta. Tekaistujen lääkäritodistusten perusteella Neron katsottiin kuitenkin tehneen tekonsa täyttä ymmärrystä vailla ja yleisesikunnan päällikkö kenraali Erik Heinrichs määräsi tutkintavangitun Neron vapautettavaksi. Tutkimus oli armeijan maineen kannalta kiusallinen. Juttua ei viety sotaylioikeuteen. Pekkasen itsensä juttu oli kuitenkin leimannut, kun hän saapui Naarajärvelle.
Golden Gate Bridge
Itsemurhat
Elokuussa 2013 tapahtui eniten itsemurhia yhdessä kuukaudessa, kun 10 hyppäsi, yksi joka kolmas päivä. Nuorin sillalta koskaan hypännyt on ollut 5-vuotias.
Vuonna 2006 valmistuneen dokumenttielokuvan The Bridge tekijät kuvasivat siltaa useista kohdista vuoden ajan 2004 tarkoituksena saada hyppääjiä kuvattua. He saivat kuvattua 23 hyppyä 24:stä sekä useita sellaisia, jotka saatiin estettyä. Kolmen hyppääjän ruumista ei koskaan löydetty. Elokuvassa on lisäksi hyppääjien omaisten ja silminnäkijöiden haastatteluja ja sekä yhden vuonna 2000 hypänneen ja hengissä selvinneen haastattelu, hän on nyt auttamassa ihmisiä ennen kuin he menevät sillalle itsemurha-aikeissa. Elokuvan tekijät saivat inspiraation The New Yorker -lehdessä olleesta artikkelista 2003.
Crazy Nights
Albumin historia ja äänittäminen
Crazy Nightsia työstettiin pitkään Eric Carrin ehdotuksen mukaisella nimellä Who Dares Wins, ja albumia ehdittiin jo markkinoida Japanissa kyseisellä nimellä. Alkuperäisestä työnimestä kuitenkin luovuttiin, ja levy-yhtiö Mercury Recordsin hylättyä Paul Stanleyn nimiehdotuksen Condomnation albumin nimeksi valikoitui Crazy Nights.
Väli-Amerikka
Luonto ja ilmasto
Väli-Amerikan pinnanmuodoille tyypillisiä ovat terävähuippuiset vuoret ja tulivuoret. Myös monet saarista ovat tuliperäisiä. Ilmasto vaihtelee maanpinnan korkeuden mukaan trooppisesta lähes lauhkeaan. Väli-Amerikan pohjoisimmassa osassa, Meksikossa, esiintyy aavikkoa ja puoliaavikkoa, etelämpänä Keski-Amerikassa trooppista sademetsää. Väli-Amerikkaa koettelevat usein hurrikaanit ja El Niño -ilmiö.
Windows Metafile -haavoittuvuus
Järjestelmät
Jokainen Microsoft Windows käyttää Windows-metatiedostoja. Kaikki versiot Windows 3.x:sta uusimpaan Windows Server 2003 R2:een sisältävät tämän vian. Kuitenkin vain Windows XP:stä lähtien sisältää perusasennuksessaan käsittelijän ja lukutoiminnot WMF-tiedostoille. Niihin vika vaikuttaa paljon enemmän. Windows Me -järjestelmä on haavoittuvainen, jos kuvien esikatseluominaisuus on kytketty päälle. Toisia Windows-versioita tai Millennium Editionilla toimivat järjestelmät ilman kuvien esikatselua tai Data Execution Prevention (DEP) eivät ole haavoittuvia tunnetuilla vian eksploiteilla. Ne ovat kuitenkin alttiita uusille tuleville eksploittiversioille ja vielä tuntemattomille eksploiteille.
Haavoittuvuus
On arveltu, että WMF-tiedostoissa on lisää haavoittuvuuksia.
Leviäminen ja tartunta
Tietokoneet saastuvat hakkeroituja WMF-tiedostoja liitetiedostoina sisältävien sähköpostien välityksellä. Muita tartuntatapoja ovat
Vesa Junttila
Taide
Vesa Junttilan maalaukset koostuvat lukuisista hehkuvista värikerroksista ja hänen käyttämänsä tekniikka on hyvin aikaa vievä. Taulujen aiheena on useimmiten lappi, mutta hän on kokeillut myös urbaanimpia aiheita ja muotokuvia. Lapin tauluissa näkyy herkkiä kukkia, luolamaalausten kaltaisia poroja ja noitarumpuja. Vesa Junttila on myös liittänyt jokaiseen tauluunsa psalmin.
Erakkohaukka
Sen elinpiiriä ovat kosteat, tiheämetsäiset vuorenjuuret ja muut subtrooppiset ja trooppiset esivuoret ja kosteat vuoristometsät, yleensä 600–2 200 metrin korkeudessa.
After Work
After Work (myös afterwork, afterit, ) on työtovereiden välistä viihteellistä toimintaa heti työpäivän jälkeen. Tyypillisesti ilmaisulla viitataan töiden jälkeen nautittaviin juomiin, mutta sillä voidaan tarkoittaa myös muuta ajanvietettä, kuten urheilua tai kulttuuria. Määritelmänsä mukaisesti after workin jälkeen ei tehdä työtä, vaan se päättyy vapaa-ajan määritteet täyttävään ajanjaksoon.
Onkalonperä
Onkalonperä (myös Onkalo) on kylä Simon kunnassa Etelä-Lapissa. Kylä sijaitsee Perämeren rannalla ja Simojoen itärannalla Simonkylää vastapäätä, noin kolmen kilometrin päässä kunnan keskustaajamasta etelään.
World of Tanks
Pelaaminen
Taisteluista tienaa menestyksen mukaan krediittejä ja kokemuspisteitä. Kokemuspisteitä käytetään moduulien eli panssarivaunujen osien ja uusien vaunujen tutkimiseen. Krediiteillä voi hankkia vaunuja, moduuleita ja erilaisia vaunujen ominaisuuksia parantavia varusteita. Mikromaksuilla hankittavalla kullalla voi lunastaa itselleen muun muassa parempia vaunuja ja erikoisammuksia. Kultaa voi muuntaa krediiteiksi, mutta krediittejä ei voi muuntaa kullaksi. Pelin sisällä klaanit ansaitsevat kultaa omistamiensa maa-alueiden kultatuottojen perusteella. Klaanit voivat jakaa ansaitsemiaan kultatuloja pelaajilleen.
Kehitys ja historia
Wargaming.net aloitti World of Tanksin kehittämisen 2008, kun yhtiön kehittämät DVD:llä jaeltavat yksinpelit eivät lyöneet läpi. Moninpeligenre oli täynnä fantasiapelejä, joiden seassa markkinarako olisi ollut pieni, ja niinpä Wargaming.net päätti kehittää muuntyylisen pelin. 12. joulukuuta 2008 järjestettiin uuteen peliin keskittyvä sisäpiirin aivoriihi, jossa päätettiin kehittää toiseen maailmansotaan sijoittuva tankkipeli. Pelin alfaversio julkaistiin Venäjällä syyskuussa 2009, ja se sisälsi vain yhden kartan sekä kuusi panssarivaunua (BT-7, Hummel, SU-85, T-34, Pz IV & Tiger) Saksalta ja Neuvostoliitolta. Peli pääsi suljettuun beetavaiheeseen 30. tammikuuta 2010, jolloin se sisälsi kolme karttaa ja useita kymmeniä vaunuja. Kolmessa kuukaudessa suljettuun beetaan oli tullut yli 40 000 pyyntöä ja palvelimilla oli pelattu yli 400 000 taistelua. Kun peli julkaistiin avoimeen beetaan 24. kesäkuuta, siinä oli jo seitsemän karttaa ja yli 60 vaunua Saksalta, Yhdysvalloilta ja Neuvostoliitolta.
Muut versiot
World of Tanks Blitz on World of Tanksin alun perin Androidille ja iOS:lle kehitetty mobiiliversio. Se julkaistiin Windows 10:n sovelluskaupassa vuonna 2015 ja Steamissa marraskuussa 2016. World of Tanks Blitz sisältää vähemmän panssarivaunuja ja karttoja kuin PC-versio, mutta molemmissa toimivat samat tunnukset. Lisäksi WoT Blitzin taisteluissa on kummallakin puolella vain kuusi panssarivaunua, kun taas PC-versiossa niitä on 15.
Suosio ja merkitys
Parhaat World of Tanksin pelaajat ovat kuuluisia myös pelin ulkopuolella. Monet pelaajat striimaavat pelejään suorana nettiin (esimerkiksi Twitchiin) tai tallentavat pelisuorituksiaan ja jakavat niitä videoina esimerkiksi YouTubeen. Wargaming.net tarjoaa virallisen pelifoorumin, jossa kerrotaan peliin liittyviä uutisia ja jossa voi käydä yleistä keskusteltua pelistä. Monilla klaaneilla on omat verkkosivut ja peliin liittyen on tehty myös paljon muita sivustoja. Videopelituotteisiin keskittyneellä J!NX-sivustolla myydään pelin teemaan liittyviä oheistuotteita. Lisäksi pienoismallivalmistaja Italeri myy World of Tanks -aiheisia pienoismalleja ja Razerilla on myynnissä World of Tanks -aiheisia pelitarvikkeita. Wargaming.net on julkaissut World of Tanks Assistant -mobiilisovelluksen Androidille, iOS:lle ja Windows Phoneille pelisuoritusten ja -uutisten seuraamiseen. Yhtiö on ilmoittanut entisöivänsä myös Kubinkan panssarimuseossa sijaitsevan maailman suurimman Maus-panssarivaunun. Toukokuussa 2016 Wargaming.net ilmoitti julkaisevansa yhteistyössä Dark Horse Comicsin kanssa kuusiosaisen Normandian maihinnousuun sijoittuvan World of Tanks: Roll Out! -nimisen sarjakuvasarjan. Sarjaa käsikirjoittaa Garth Ennis, piirtäjänä toimii Carlos Ezquerra ja kansitaiteilijana Isaac Hannaford.
John Abruzzi
Aiheesta muualla
List of Prison Break characters
Tre Kronor -luokka
Tre Kronor -luokka oli Ruotsin merivoimien kahden risteilijän muodostama alusluokka.
Anastasija Volotškova
thumb|Anastasija Volotškova Anastasija Jurjevna Volotškova (, s. 20. tammikuuta 1976) on venäläinen prima ballerina.